Pierre Kunde

Pierre Kunde Malong (sündinud 26. juulil 1995 Limbes) on Kameruni jalgpallur, kes mängib keskpoolkaitsjana Kreeka kõrgliigaklubis Olympiakós ja Kameruni jalgpallikoondises.

Ta alustas klubikarjääri Hispaania klubis Alcobendas. 2013. aastal liitus ta Madridi Atléticoga. Alates hooajast 2014/15 mängis ta klubi reservmeeskonnas. Hooajal 2016/17 oli ta laenul Hispaania tugevuselt kolmanda liiga klubis Extremadura ja hooajal 2017/18 Hispaania esiliigaklubis Granada.

2018. aasta juulis sõlmis Kunde nelja-aastase lepingu Saksamaa kõrgliigaklubiga 1. FSV Mainz 05.

2021. aasta juunis sõlmis ta kolmeaastase lepingu Olympiakósega. Hooajal 2021/22 tuli ta Olympiakósega Kreeka meistriks.

Kameruni jalgpallikoondises debüteeris Kunde 27. mail 2018 sõprusmängus Burkina Faso vastu. Koondisekarjääri esimese värava lõi ta 26. märtsil 2021 Aafrika rahvaste karikavõistluste valikmängus Roheneemesaarte vastu.https://www.national-football-teams.com/player/71193/Pierre_Kunde.html (vaadatud 29.11.2022) Ta on kuulunud Kameruni koondisse 2019. ja 2022. aasta Aafrika rahvaste karikavõistlustel ning 2022. aasta maailmameistrivõistlustel.

 Viited 

Kategooria:Kameruni jalgpallurid
Kategooria:Granada CF mängijad
Kategooria:1. FSV Mainz 05 mängijad
Kategooria:PAE Olympiakósi jalgpallurid
Kategooria:Bundesliga mängijad
Kategooria:Sündinud 1995